
ТрОПАрЬ, ГЛАС 4-й 

К Богородице притецём, сущии в бед^х, и святёй 
иконе Ея ныне припадём, с верою зовуще из глубины 
души: скоро наше услыши моление, Дево, яко 
Скоропослушница нарёкшаяся, Тебе бо рабй Твои в 
нуждах готовую Помощницу ймамы. 

Кондак, глас 8-й 

В мбри житёйстем обуревйемии, треволнёнию 
подпадаем страстей и искушений. Под&кдь убо нам, 
Госпожё, руку помощи, якоже Петрбви Сын Твой, 
и ускорй от бед избавити ны, да зовем Ти: радуйся, 
Всеблагая Скоропослушнице. 

КОНДАК 1 

И збранной от 
всех родов 
Божией Мате¬ 
ри и Царице, 
скоропослуш¬ 
ливо внёмлю- 
щей молитвам 
смиренным, и 
токи целебный 
изливающей 
верным от ико¬ 
ны Своея святыя, благодарственное 
приносим пение: Ты же, Всемилостивая 
Заступнице, преклонися благоутрббно 
к гласом нашим хвалебным и от всяких 
бед свобода ны, зовущия Ти: 

Радуйся, Всеблагая Скоропослуш- 
нице, прошения наша во благо испол¬ 
няющая. 

Печатается по изданию: Акафистник. Том 11. М. 
Издательство Московской Патриархии. 1991. 

ИКОС 1 


л нгелов лйцы благоговейно Тебе слу- 
ь\ жат, и вся Небёсныя Силы немблч- 
ными гласы Тя ублажают, Богородице 
Дево, яко рбждшую Ангелов Царя 
Христа Бога, мы же грёшнии, подра¬ 
жай им дерзйюще и достойно благо- 
хвалйти Тя недоумёюще, смиренно- 
мудренно вопием Ти сйце: 

Радуйся, неприступнаго Божества 
селение. Радуйся, Ангельское непре¬ 
стающее удивление. 

Радуйся, Трапёзо святая, Хлебом 
Жизни нас питающая. Радуйся, маслино 
благоплбдная, елёем милости сердца 
наша умащающая. 

Радуйся, дарбв Ббжия благодйти 
сокрбвищнице неистощймая. Радуйся, 
чудес рекб приснотекущая. 

Радуйся, обйдимых Заступнице. Ра¬ 
дуйся, печальных Утёшительнице. 

Радуйся, бедствующих Помбщнице. 
Радуйся, болящих Целительнице. 

Радуйся, разслйбленных Укрепй- 
тельнице. Радуйся, пленённых Свобо- 
дйтельнице. 

Радуйся, Всеблагая Скоропослу- 
шнице, прошения наша во благо ис¬ 
полняющая. 

КОНДАК 2 

О йдяще милосердие Твое неисчётное, 
ІА Владычице, и многая чудеса, То¬ 
бою явленная и присноявляемая 
чрез святыя иконы Твоя, ймиже, яко 
звездами богосвётлыми, весь мир 
христианский украсйла есй, величаем 
Тя, возвелйчившую род наш Тво¬ 
им благоволёнием, и с любовию по¬ 
клоняемся пречйстаго лйка. Твоего 
изображёнию, зовуще Сыну Твоему 
Христу Богу: Аллилуия. 


5 


ИКОС 2 


Р азум небесный открывающи, Бо¬ 
городице, благоволила есй в земном 
жребии Твоем, Святей Горе Афбнстей, 
многими чудесы прославити икбну 
Твою, юже Сама Скоропослушницею 
наименовала есй гласом Божественным, 
от нея изшёдшим, да вси, вёдуще 
таковбе Твое о ней благоволёние, пес- 
ненно Тебе вопиют: 

Радуйся, Милосёрдая всех нас о 
Христе Мати. Радуйся, Духа Святого 
жилище. 

Радуйся, любвё Божия к челове¬ 
ком проявлёние. Радуйся, рода чело- 
вёческаго возвышение. 

Радуйся, светлая палато Бога Сло¬ 
ва. Радуйся, Святая святых бблыиая. 

Радуйся, рбждшая Божёственнаго 
Агнца. Радуйся, возрастившая нам 
клас животѣ. 

Радуйся, брашна негйблющаго стам- 
но всезлатая. Радуйся, Питйтельнице 
Питателя вселённыя. 

Радуйся, яко предстательством Тво¬ 
им спастйся уповаем. Радуйся, яко 
молитвами Твоими наследие Небесное 
получити чаем. 

Радуйся, Всеблагая Скоропослуш- 
нице, прошения наша во благо испол¬ 
няющая. 

КОНДАК 3 

С илою Божиею действующи, небла- 
гоговёйно ходившаго пред свя¬ 
тою Твоёю иконою Дохийрския оби¬ 
тели трапёзаря Нила слепотою и 
разслаблёнием тела наказала есй, Бо¬ 
городице Дево, да прочее не дерзает 
оскорбляти Тя в пречйстем Твоем об¬ 
разе, егбже в залог благоволёния Тво¬ 
его всей Афонстей Горе даровйла есй 
милостиво, да вси насёльницы ея гласы 

преподобными вопиют рбждшемуся от 
Тебе Богу Слову: Аллилуия. 

ИКОС 3 

И мущи любовь вёлию к людем, ис¬ 
купленным Кровию Сына Твоего 
и Бога, Владычице Всеблагая, покая¬ 
ние трапёзаря Нила милостиво прияла 
есй и исцелёние ему от слепоты и 
разслаблёния даровала есй, да служит 
непрестанно Тебе и молитвы немблчныя 
приносит Ти пред многоцелёбною 
Твоёю иконою, взывая сйце: 

Радуйся, Иоакйма и Анны прозя- 
бёние святое. Радуйся, рбждшая Со- 
крушйвшаго главу дрёвняго змйя. 

Радуйся, Преблагословённая в же- 
ніх. Радуйся, рбждшая нетленно Спа¬ 
са душ наших. 

Радуйся, девство и рождество чу¬ 
десно сочетавшая. Радуйся, во обоіо 
непорочно Себе сохрйныная. 


8 


Радуйся, всея вселённыя вёлие чудо. 
Радуйся, всех родбв земных удивление. 

Радуйся, согрешающих исправлё- 
ние. Радуйся, кающихся в добродё- 
тели утверждёние. 

Радуйся, непамятозлббная Наказа- 
тельнице. Радуйся, Благосёрдая Вра- 
зумйтельнице. 

Радуйся, Всеблагйя Скоропослуш- 
нице, прошёния наша во благо испол¬ 
няющая. 

КОНДАК 4 

Б ури житёйския избежавший и в ти¬ 
хое пристанище спасения на Гбру 
Афбнскую притёкшии обретают зде 
утешение благодатное и помощь Бо- 
жёственную от святыя иконы Твоея, 
Богородице, от неяже лучи чудес 
испущйеши, и тбки милости Твоея 
изливавши неоскудно. Тёмже вси хо¬ 
тящий в пустынех Афбна жіш спасе - 

ние, величйюще Матерныя щедрбты 
Твоя, благодарственно воспевают 
Богу: Аллилуия. 

ИКОО 4 

С лышав глас Божественный от святыя 
иконы Твоея, Владычице, трапёзарь 
Нил познй Тя Скоропослушницу быти 
всем, с верою и любовию притека¬ 
ющим к чудотворному Твоему обра¬ 
зу, и прияв от него вразумление свое¬ 
му невёжествию и прозрёние своим 
слепбтствующим очесём, возгласи 
Тебе благодарственно от души: 

Радуйся, временным наказанием 
невежд умудряющая. Радуйся, согре¬ 
шающих покаяние милостиво приём- 
лющая. 

Радуйся, на путь исправлёния за¬ 
блуждающихся направляющая. Ра¬ 
дуйся, раны грехбвныя благоутрббно 
врачующая. 

Радуйся, в нерадёнии коснёющих 
любвеобильно обличающая. Радуйся, 
гбрестию телесных страданий вечных 
мук избавляющая. 

Радуйся, волнение страстей утиша¬ 
ющая. Радуйся, руку помощи Твоея 
погибающим простирающая. 

Радуйся, безнадёжных надеждо.Ра¬ 
дуйся, скорбящих отрадо. 

Радуйся, нагих одеяние. Радуйся, 
сирых призрёние. 

Радуйся, Всеблагая Скоропослуш- 
нице, прошёния наша во благо испол¬ 
няющая. 

КОНДАК 5 

Б оговещанныя глагблы Твоя увёдев- 
ше, йноцы обители Дохийрския Те¬ 
бе, Божёственней Скоропослушнице, 
храм соорудйша при трапёзе, идёже 
чудотвбрная икона Твоя пребывает, 
Пречистая Дево, и вся верныя утеша- 

ет знаменьми Твоея милости, еяже не 
лиши и нас, смиренных, по долгу Тя 
воспевающих и вопиющих чудес Твор¬ 
цу Богу: Аллилуия. 

ИКОС 5 

/7 йдевше токи чудес, от святыя иконы 
І^Твоея Скоропослушницы источа¬ 
емыя, вси йноцы Горы Афбнския стека- 
хуся к ней на поклонение. Ты же, Мати 
Божия, всем, по коегбждо потребе, дфэы 
милости Твоея неоскудно подавала еси 
от чудотворнаго Твоего образа, подви- 
зающи благодарно вопити Тебе: 

Радуйся, Мати милосёрдия и ще¬ 
дрот. Радуйся, одушевлённый Престб- 
ле Вседержителя. 

Радуйся, Сыну Божию плоть заимо- 
давшая. Радуйся, чертбже безсёменна- 
го уневёщения. 

Радуйся, Безплотнаго воплотившая. 
Радуйся, Бога с человеки соединив¬ 
шая. 

Радуйся, преподббных всежелй- 
тельное зрение. Радуйся, постников 
Божёственное радование. 

Радуйся, пустынножителей тихое 
веселие. Радуйся, иноков крепкое упо¬ 
вание. 

Радуйся, демонския полки побе¬ 
ждающая. Радуйся, враги спасения 
человёческаго посрамлйющая. 

Радуйся, Всеблагая Скоропослуш- 
нице, прошёния наша во благо испол¬ 
няющая. 


КОНДАК 6 

П роповёдует Гора Афбнская милости 
и чудеса Твоя, Преблагословён- 
ная Мати Господа нашего, и светло 
красуется многими чудотворными 
Твоими иконами, посредё коих икона 

Твоя, Скоропослушница Тобою наре¬ 
ченная, яко луна полная, лучами чу¬ 
дес немерцаемо сияет, просвещающи 
души наша светом Божия благодати 
и подвизающи нас хвалебно взывати 
прославлыиему Тя Триединому Богу: 
Аллилуия. 


икое 6 

/7 озсияла еси в пречйстей иконе Твоей, 

Марие Богородице, свет спасения 
всем, блуждающим во тьме грехов и 
страстей, и сию нарекла есй Скоро- 
послушницею, молйщимся пред нею 
с верою и благоговёнием от души ско¬ 
рую помощь Твою подающи, вопию¬ 
щим Ти таковая: 

Радуйся, молние, души просвеща¬ 
ющая. Радуйся, грбме, соблазняющия 
устрашаяй. 

Радуйся, благоотйшное прибежище 
утомлённых треволнёнием житёйска- 

го моря. Радуйся, небурное приста¬ 
нище обуреваемых волнами страстей. 

Радуйся, юных Наставнице цело¬ 
мудрия. Радуйся, покрбве и огражде¬ 
ние девства. 

Радуйся, окаменение сердечное умяг¬ 
чающая. Радуйся, хладность душевную 
благодатно согревающая. 

Радуйся, на стезю спасения верных 
наставляющая. Радуйся, от путей по¬ 
гибельных претыкйющихся удаля¬ 
ющая. 

Радуйся, Споручнице наша к Сыну 
Твоему и Богу. Радуйся, прйсно умоля¬ 
ющая Его о помиловании нас, грешных. 

Радуйся, Всеблагая Скоропослуш- 
нице, прошёния наша во благо испол¬ 
няющая. 

КОНДАК 7 

Х отящи всем показати любовь Твою 
вёлию к христианскому роду, Бого- 

родице Преблагая, в жребий Твой зем- 
ный Гору Афбнскую избрала есй и в 
ней селения иноческая умножила есй, 
да вси обуревсіемии мирскою суетою, 
возмогут обретати зде тихое и удобное 
пристанище ко спасению и, Тобою 
вспомоществуеми, сподббятся насле¬ 
дия Небеснаго и пети со святыми Пре- 
святей Троице: Аллилуия. 

ИКОС 7 

Н овое знамение милосердия Твоего 
явила есй, Владычице, в чудёснем 
прославлёнии святыя иконы Твоея 
Скоропослушницы, не токмо йноком 
Горы Афбнския, но и всем православ¬ 
ным Христианом, в нйхже благоговёйно 
чествуется сея иконы Твоея изображе¬ 
ние, да вси Тебе зовут: 

Радуйся, Бога нашего Мати. Радуй¬ 
ся, в рождестве и по рождестве Дево. 

Радуйся, яко Тя блажат вси роди. 
Радуйся, яко сотвори Тебе величие 
Сильный. 

Радуйся, яко призрё на смирение 
Твое Господь. Радуйся, яко возжелё 
доброты Твоея Царь царей. 

Радуйся, Дщи Благословённая Отца 
Небеснаго. Радуйся, Родительнице 
неискусомужная Сына Предвёчнаго. 

Радуйся, приятелище непорочное 
Духа Святаго. Радуйся, Тайннице Бо- 
жёственныя благодати. 

Радуйся, Гбрняго мира украшение. 
Радуйся, дольняго мира заступление. 

Радуйся, Всеблагая Скоропослуш- 
нице, прошёния наша во благо испол¬ 
няющая. 


КОНДАК 8 

С транники и пришёльцы есмьі на зем- 
лй и, по глаголу апостола, не ймамы 
зде пребывающаго грйда, но к кому 

прибегнем, Владычице, в скбрбех 
странствия нашего, аще не к Тебе, 
Всеблагая? Не отвёржи нас, Мати Бо¬ 
жия, не рцы нам: “Не вем вас, грехов 
ради ваших!”, но помилуй нас, сирых 
и безпбмощных, и приимй нас в вёч- 
ныя кровы, Покровительнице наша, 
да радостно вопием во славе Небесней 
Царю славы Христу: Аллилуия. 

ИКОО 8 

П сем верным утёшительно есть взи- 
Ь рати на святую икону Твою, Влады¬ 
чице, на нёйже зрим Тя, на руку Твоёю 
держащую Предвёчнаго Младенца Го¬ 
спода нашего Иисуса Христа, Емуже 
поклоняющеся боголёпно яко Творцу 
и Богу нашему, Тебе, истинней Бого¬ 
родице, умилённо глаголем: 

Радуйся, обрадованная архангель¬ 
ским благовёщением Приснодево. Ра¬ 
дуйся, Невесто неневёстная. 

Радуйся, Мати Света умнаго, 
всех души просвещающаго. Радуй¬ 
ся, престоле одушевлённый Небесё и 
землй Творца. 

Радуйся, кроткая голубице. Радуй¬ 
ся, непорочная агнице. 

Радуйся, чаше, чёрплющая радость. 
Радуйся, неисчерпаемый сосуде воды 
животныя. 

Радуйся, Мирополбжнице благо¬ 
ухания Христова. Радуйся, Ёюже зло- 
смрад ие страстей наших отгбнится. 

Радуйся, Ёюже познахом Сына Бо¬ 
жия. Радуйся, Ёюже научйхомся по- 
клонятися Триедйному Богу. 

Радуйся, Всеблагйя Скоропослуш- 
нице, прошёния наша во благо испол¬ 
няющая. 

КОНДАК 9 

П си роди блажат Тя по дблгу, Бла- 
Ьгословённая Марие Богородице, 

от востока бо и до запада хвйльно 
имя Твое, иноков же лйцы Покрови¬ 
тельницу Тя свою именуют, наипаче 
подвизающийся в жребии Твоем Го¬ 
ре Афбнстей, юже особым благово- 
лёнием Твоим осенйла есй, многая 
чудеса в ней содевйющи и милости 
Твоя богйтыя насёльником ей явля- 
ющи, да благодарно вопиют о Тебе 
Богу: Аллилуия. 

ИКОС 9 

П итйи суемудреннии недоумевй- 
1^ ют познати тайну Твоего присно- 
дёвства. Богородице, нижё могут изъ- 
яснйти силу чудотворную, от икон 
Твоих проистекающую, во исцеление 
недужных, и на вейку пользу душев¬ 
ную и телесную человеком. Мы же, 
православно и несомненно Присно- 
девою Тя исповёдующе, верно покло- 

няемся пред иконою Твоею святою, и 
вопием Ти сйце: 

Радуйся, неверных сомнительное 
слышание. Радуйся, верных известная 
похвало. 

Радуйся, из боку чйсту Христа не¬ 
тленно рождшая. Радуйся, ключи дев¬ 
ства невредйвшая в рождестве Твоем. 

Радуйся, Мати и Дево Преблаго- 
словённая. Радуйся, Богородице Пре- 
просл Явленная. 

Радуйся, дев величание. Радуйся, 
матерей прйсное радование. 

Радуйся, едйна Непорбчная и до¬ 
брая в женах. Радуйся, рождшая обето- 
ваннаго Сокрушйтеля главы змйя. 

Радуйся, падших прародйтелей 
осуждения дрёвняго избйвлыиая. Ра¬ 
дуйся, Эдём заключённый человеком 
отвёрзшая Рождеством Твоим. 

Радуйся, Всеблагая Скоропослуш- 
нице, прошёния наша во благо испол¬ 
няющая. 

КОНДАК 10 


С пасение устрояющи христоиме- 
нйтым ліодем, благоволила есй, 
Богородице, земный жребий Твой, 
Гору Афонскую, в население йноком 
определити и реклі есй в видении 
первому пустынножйтелю Афбнско- 
му, преподобному Петру, быти Горе 
сей в жилйще иноком прйсное, обе¬ 
товании благйми утешивши его, яко 
будеши Помощница и Покровйтель- 
ница всем, подвизающимся в ней 
богоугодно, дарами потрёбными их 
снабдевающи и от всяких бед спа- 
сающи, да невозбранно поют Богу: 
Аллилуия. 

ИКОС 10 

С тена есй заступления, Дево, йно¬ 
ком православным и всем подвйж- 
ником девства и чистоты. Тёмже жрё- 

бий Твой земный, Гбру Афонскую, 
невхбдну жен&м сотворила есй, да 
без соблазна грехбвнаго пребывают 
в ней йноцы, на Тебе едину по Бозе 
надежду спасения возлагающе и Тебе 
зовуще сйце: 

Радуйся, неувядаемый цвёте дев¬ 
ства. Радуйся, крйне сёльный чисто¬ 
ты. 

Радуйся, светонбсная сёне Небес¬ 
ная, ревнйтелей чистоты осеняющая. 
Радуйся, Премудрости Божия свйтче, 
рачйтелей целомудрия умудряющая. 

Радуйся, йноком благоподвизйю- 
щимся Ходйтаице спасения. Радуй¬ 
ся, пустынножйтелей Горы Афбнския 
покрове и ограждение. 

Радуйся, радость благодатную 
изливающая в сердца боголюбйвая. 
Радуйся, утешёние духовное подаю¬ 
щая душам огорчённым. 

Радуйся, Младопитательнице дев и 
безматерних сирот. Радуйся, любовию 

Жениха Безсмёртнаго девственная 
ликостояния услаждающая. 

Радуйся, в тяжкой борьбе с прира- 
жёньми страстей плотских крёпкая 
Помбщнице. РЯдуйся, обителей йно- 
ческих неусыпная Блюстйтельнице. 

Радуйся, Всеблагая Скоропослуш- 
нице, прошёния наша во благо испол¬ 
няющая. 

КОНДАК И 

П ение наше смиренное, от полноты 
любвё и усердия Тебе приносимое, 
не прёзри, Чистая, и не отвратися от 
нас, осквернённых многими грехмй, 
но помозй нам, Всеблагая, покаяни¬ 
ем очйститися от скверны грехбвныя 
и преуспети в чйстем и богоугбднем 
житйи, Тя Подвигополбжницу и По¬ 
мощницу в сем им^ще, да возможем 
достойно и праведно вопити ко Госпо¬ 
ду: Аллилуия. 

икос и 


С ветлыми лучами чудес святая икона 
Твоя немерцаемо сияет, Богородице 
Дево, и весь мир благодатно озаряет, 
прогоняющи всякое врйжие дёйство 
силою Божиею, от ней исходящею; 
тёмже радуемся мы, грешниц, имуще 
таковый залог Твоего к нам благоволё- 
ния, и Тебе, Скоропослушнице моле¬ 
ний наших, благодарственно взываем: 

Радуйся, деннйце солнца незаходй- 
маго. Радуйся, зарё дне невечёрняго. 

Радуйся, утро спасения нам воз- 
сиявшая. Радуйся, рбждшая Жениха 
Безсмёртнаго душ человёческих. 

Радуйся, желания наша богоугбд- 
ная исполняющая. Радуйся, в скбрбех 
и обстояниих на помощь к нам благо¬ 
утробно ускоряющая. 

Радуйся, раю мысленный, всякаго 
утешения духовнаго преиспблненный. 

Радуйся, от исполнёния Твоего и нам 
капли утешения источающая. 

Радуйся, зной страстей наших про¬ 
хлаждающая. Радуйся, благодатное 
безстрастие ищущим его усердно по¬ 
дающая. 

Радуйся, всех в чистоте целомудрия 
живущих зело любящая. Радуйся, в сб- 
ниих и видёниих избранники Божия 
посещающая. 

Радуйся, Всеблагая Скоропослуш- 
нице, прошёния наша во благо испол¬ 
няющая. 

КОНДАК 12 

г*лагодйть Божия, присущая святей 
ІА иконе Твоей, Скоропослушница То¬ 
бою нареченной, Богомати Владычи¬ 
це, влечет к ней всех скорбящих и об¬ 
ременённых, и нетщй отходят они от 
сего источника Твоих милостей и ще¬ 
дрот: в скбрбех отраду, в напастех защи- 

ту, в болезнех цельбу неоскудно полу- 
чающе от чудотвбрнаго образа Твоего, 
Всеблагая, и благодарственно вопиют 
благих Подателю Богу: Аллилуия. 

ИКОО 12 

П оюще чудеса Твоя, Владычице, и 
вёлию милость Твою к христиан¬ 
скому роду, вёмы, яко недовбльни есмы 
к достойному прославлению Тебе, 
честнёйшей Херувим и славнейшей 
без сравнения Серафйм, обаче надё- 
ющеся на безприклёдное милосердие 
Твое, Всеблагйя, смиренномудренно 
приносим Ти песни таковыя: 

Радуйся, пристанище небурное под¬ 
вижников благочёстия. Радуйся, без¬ 
молвствующих сладкая Собесёднице. 

Радуйся, в пустынех и горах скита¬ 
ющихся благодатная отрадо. Радуйся, 
тайных среди мира рабов Божиих тай¬ 
ное вразумление. 

Радуйся, грешников кающихся с Бо¬ 
гом примирение. Радуйся, Горы Афб- 
нския верховная Правительнице. 

Радуйся, Петра пустыннолюбйваго 
посещением Твоим зде озарившая. 
Радуйся, Афанасиа богомудраго явле¬ 
нием Твоим зде облагодйтствовавшая. 

Радуйся, мнбгия преподббныя Афбн- 
ския славою Небесною прославлыиая. 

Радуйся, насёльником Горы сея 
осббую любовь Твою являющая. 

Радуйся, телёс наших безмёздная 
Целительнице. Радуйся, душ наших к 
Царствию Горнему Путеводйтельнице. 

Радуйся, Всеблагая Скоропослуш- 
нице, прошёния наша во благо ис¬ 
полняющая. 

КОНДАК 13 

/ІВсепётая Мати, Скоропослушни- 
V цею нарёкшаяся во святей иконе 
Твоей, Богородице Марие! Приимй 

мйлостивно сие малое моление наше, 
еже от усердия нашего принесбхом Ти 
с верою и любовию, и умоли Присно- 
поклоняемую Троицу избавит ны геен¬ 
ны бгненныя, тьмы несветймыя и му¬ 
чения вечнаго: да предательством 
Твоим унаслёдим Царствие Небесное 
и сподобимся со святыми пети Богу: 
Аллилуия. 

Этот кондак читается трижды, затем икос 1-й 
и кондак 1-й. 

МОЛИТВА П6РВАЯ 

П реблагословённая Владычице, При- 
снодёво Богородице, Бога Слова 
паче всякаго слбва на спасёние наше 
рбждшая и благодать Его преизобйль- 
но пйче всех приявшая, море явлыиая- 
ся Божёственных дарований и чудес 
приснотекущая реко, изливающая 
благость всем, с верою к Тебе прибега¬ 
ющим! Чудотворному Твоему образу 

припадающе, молимся Тебе, Всещёд- 
рей Матери Человеколюбйваго Владьі- 
ки: удиви на нас пребогатыя милости 
Твоя, и прошения наша, приносимая 
Тебе, Скоропослушнице, ускорй испол¬ 
ни™, все, еже на пользу во утешение и 
спасение коемуждо устрояющи. Посе¬ 
ти, Преблагая, рабы Твоя благодатию 
Твоею, подаждь недугующим цельбу 
и совершенное здравие, обуреваемым 
тишину, пленённым свободу и раз¬ 
личными образы страждущих утёши. 
Избави, Всемилостивая Госпожё, всяк 
град и страну от глада, язвы, труса, 
потопа, огня, меча и иныя казни врё- 
менныя и вёчныя, Матерним Твоим дер¬ 
зновением отвращающи гнев Божий; и 
душёвнаго разслаблёния, обуревания 
страстей и грехопадёний свобода рабы 
Твоя, яко да непреткновённо во вся¬ 
ком благочёстии пожйвше в сем вёце, 
и в будущем вечных благ сподобимся 
благодатию и человеколюбием Сына 

Твоего и Бога, Емуже подобает всякая 
слава, честь и поклонение, со Безна¬ 
чальным Его Отцем и Пресвятым Ду¬ 
хом, ныне и присно и во веки веков. 
Аминь. 


МОЛИТВА ВТОРАЯ 

/1 Пресвятая Дево, Мати Господа Выш- 
няго, Скоропослушная Заступни¬ 
це всех, к Тебе с верою прибегающих! 
Призри с высоты Небеснаго величия 
Твоего на мя, непотребнаго, ко свя¬ 
тей иконе Твоей припадающа, услы- 
ши скоро смиренную молитву мене, 
грешнаго, и принеси ю к Сыну Твоему: 
умоли Его, да озарит мрачную душу 
мою светом Божественныя благодати 
Своея и очйстит ум мой от помыслов 
суетных, да умирит страждущее мое 
сердце и исцелит раны его, да вразу¬ 
мит мя на добрая дела и укрепит ра- 

ботати Ему со страхом, да простит вся 
содеянная мною злая, да избавит от 
вечныя муки и не лишит Небеснаго 
Своего Царствия. 

О Преблагословённая Богородице! 
Ты благоизволила есй нарещйся во 
образе Твоем Скоропослушница, по- 
велевающи всем притекйти к Тебе с 
верою; не презри убо мене, скорбна¬ 
го, и не попусти погибнути мне в без¬ 
дне грехов моих. На Тя по Ббзе все мое 
упование и надежда спасения, и Твое¬ 
му покрову и предстательству вручаю 
себе во веки веков. Аминь. 

«Нил! Услышана твоя молива — ты 
прощен, и зрение опять дается тебе. 
Когда получить эту милость от Меня, 
возвести братии, что Я их покров, про¬ 
мышление и защита их обители. Пусть 
и все православные христиане обраща¬ 
ются ко Мне в нуждах, и Я не оставлю 
никого. Всем, с благоговением ко Мне 
прибегающим, Я буду предстательст- 
вом, и молитвы всех будут исполнены 
Сыном и Богом Моим ради Моего хода¬ 
тайства пред Ним, так что с этой поры 
икона Моя будет именоваться «Скоро- 
послушницею», поскольку скорую буду 
являть милость и исполнение проше¬ 
ний всем прибегающим к ней». 


Эти слова были услышаны в 1664 г. афонским 
монахом Нилом, усердно молившимся перед 
иконой Пречистой Божией Матери. 



















